Diari Oficial de la Generalitat Valenciana


Sumari del DOGV 9108, del 16-06-2021 (2021/6147)

RESOLUCIÓ de 21 de maig de 2021, de la Direcció General del Sector Públic i Patrimoni, de terminació i declaració de la improcedència de declarar hereua abintestat la Generalitat, respecte de l'herència de Vicente Juan López.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6147


Data del document
:   21-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 21 de maig de 2021, de la Direcció General del Sector Públic i Patrimoni, de terminació i declaració de la improcedència de declarar hereua abintestat la Generalitat, respecte de l'herència de Vicente Juan López. [2021/6147]  
Antecedents de fet  
  
La Conselleria d'Hisenda i Model Econòmic ha tingut coneixement mitjançant un escrit de l'Advocacia General de la Generalitat, de Diligència d'Ordenació del Jutjat de Primera Instància núm. 18 de València, de la defunció de Vicente Juan López, amb DNI \*\*\*1341\*\*.  
De les actuacions prèvies va resultar que el causant no havia atorgat testament, i no constava l'existència d'hereus testamentaris ni legítims, per la qual cosa en data 2 de novembre de 2020, es va signar un acord d'incoació del procediment per a la declaració d'hereu abintestat a favor de la Generalitat i l'adjudicació dels béns i drets de l'herència de Vicente Juan López, publicat en el DOGV núm. 8951/13.11.2020 i exposat en el tauler d'edictes de l'Ajuntament de València, del 20 de novembre al 21 de desembre de 2020.  
Amb data 18 de març de 2021, es rep un escrit de la germana del causant per part de pare al·legant ser hereva amb millor dret i adjuntant documentació acreditativa d'aquesta circumstància.  
Amb data 15 d'abril de 2021, es remet a l'Advocacia General de la Generalitat una proposta de Resolució de terminació i declaració de la improcedència de declarar hereua abintestat a la Generalitat respecte de l'herència de Vicente Juan López, per al seu informe d'acord amb el que es disposa en l'art. 6.1 de Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 5 de maig d'aquest mes s'obté el corresponent informe en el qual s'indica que la proposta remesa no presenta inconvenients jurídics.  
  
Fonaments de dret  
  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'art. 943 i 946 del Codi Civil, en l'article 43.3 de la Llei 14/2003, de 10 d'abril, de Patrimoni de la Generalitat Valenciana, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, pertoca la terminació i declaració d'improcedència per a declarar hereua abintestat a la Generalitat respecte d'aquesta herència.  
I queda acreditat que Vicente Juan López té una germana de vincle patern, i aquesta ostenta més dret a heretar, per la qual cosa la Generalitat no pot ser declarada hereua del causant.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, de l'1 de novembre, del procediment administratiu comú de les administracions públiques, resolc:  
  
Primer  
Declarar la improcedència de declaració a la Generalitat hereva del causant en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret; obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
Tercer  
Notificar aquesta resolució a les persones amb dret a heretar.  
  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 21 de maig de 2021.- La directora general del Sector Públic i Patrimoni: Isabel Castelló García.